KLASA: 940-01/24-01/05

URBROJ: 2170-07-03/16-23-3

Kastav, 22. siječnja 2024. godine

Temeljem odredbe članka 391. Zakona o vlasništvu i drugim stvarnim pravima ("NN [91/96](https://www.zakon.hr/cms.htm?id=32383), [68/98](https://www.zakon.hr/cms.htm?id=32385), [137/99](https://www.zakon.hr/cms.htm?id=32387), [22/00](https://www.zakon.hr/cms.htm?id=32389), [73/00](https://www.zakon.hr/cms.htm?id=32391), [129/00](https://www.zakon.hr/cms.htm?id=32393), [114/01](https://www.zakon.hr/cms.htm?id=32395), [79/06](https://www.zakon.hr/cms.htm?id=32397), [141/06](https://www.zakon.hr/cms.htm?id=32399), [146/08](https://www.zakon.hr/cms.htm?id=32401), [38/09](https://www.zakon.hr/cms.htm?id=32403), [153/09](https://www.zakon.hr/cms.htm?id=32405), [143/12](https://www.zakon.hr/cms.htm?id=32407), [152/14](https://www.zakon.hr/cms.htm?id=32409), [81/15](https://www.zakon.hr/cms.htm?id=53464), [94/17](https://www.zakon.hr/cms.htm?id=53467)), odredbe članka 48. Zakona o lokalnoj i područnoj (regionalnoj) samoupravi(NN [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)), odredbe članka 44. Statuta Grada Kastva („Službene novine Primorsko-goranske županije" broj 04/18 i 36/18 i „Službene novine Grada Kastva“ broj 05/20 i 03/21) te Odluke o raspisivanju javnog natječaja za davanje na korištenje za davanje na korištenje oglasne površine

u vlasništvu Grada Kastva u svrhu reklamnog oglašavanja, KLASA: 940-01/24-01/05, URBROJ: 2170-07-03/16-23-1, od 19. siječnja 2024. godine. Gradonačelnik Grada Kastva raspisuje

**JAVNI NATJEČAJ**

**za davanje na korištenje oglasne površine**

**u vlasništvu Grada Kastva u svrhu reklamnog oglašavanja vlastite djelatnosti**

**(većeg formata >6m2)**

1. **PREDMET NATJEČAJA**

Predmet natječaja je sljedeća oglasna površina u vlasništvu Grada Kastva:

|  |  |
| --- | --- |
| **VRSTA POVRŠINE:**  | Pokretnina; reklamni pano za postavljanje plakata i drugih informativno-oglasnih objava, dimenzije 4mx3m, postavljena na metalnoj nosivoj konstrukciji (većeg formata >6m2) |
| OPIS I LOKACIJA: | Oglasna površina smještena na nekretnini oznake k.č.br. 3686 upisane u zk.ul.br. 3031, k.o. Kastav, u RZ Žegoti, Kastav, uz prometnicu Žegoti u smjeru Viškovo-Kastav |
| POVRŠINA (m2): | 12 m2,  |
| NAMJENA:  | reklamno oglašavanje vlastite djelatnosti |
| POČETNI IZNOS GODIŠNJE NAKNADE ZA KORIŠTENJE: | 1.900,00 EUR, u cijenu nije uključen PDV |
| VRIJEME KORIŠTENJA: | 3 godine |
| GARANTNI POLOG: | 190 EUR |
| POČETAK OBAVLJANJA DJELATNOSTI: | po potpisivanju Ugovora  |

Predmetna oglasna površina definirana je člankom 1. stavkom 4, podstavkom 3. Odluke o davanju na korištenje površine javne namjene i zemljišta u vlasništvu Grada Kastva („Službene novine Grada Kastva“ broj 7/23). Na način i postupak raspolaganja pokretninom u vlasništvu Grada Kastva na odgovarajući način se primjenjuju odredbe Odluke o raspolaganju nekretninama i pokretninama u vlasništvu Grada Kastva ( „Službene novine Grada Kastva“ broj 11/23).

1. **JAMČEVINA**

Jamčevina se plaća u iznosu od 10% od početne godišnje naknade za korištenje iz točke 1. ovog Javnog natječaja na žiro račun Grada Kastva kod Erste Steiermarkische bank d.d. koji glasi HR82 2402006 1818000003, model HR68, poziv na broj 7242-OIB. Potvrda o uplati jamčevine mora biti dostavljena uz ponudu.

Garantni polog za predmet javnog natječaja iz točke 1. ovog Javnog natječaja utvrđuje se u iznosu od 190,00 EUR godišnje.

1. **NAČIN I UVJETI PROVOĐENJA NATJEČAJA**

Javni natječaj se provodi prikupljanjem pisanih ponuda dostavljenih u zatvorenoj koverti,
s oznakom »ne otvaraj – ponuda za javni natječaj – korištenje oglasne površine«, dostavljenih
preporučenom poštom na adresu Grada: *Grad Kastav, Kastav, Zakona kastafskega 3* ili osobno u pisarnicu Grada, u roku od 8 (osam) dana od dana raspisivanja natječaja.

Rok za podnošenje ponuda računa se od prvoga sljedećeg dana nakon objave obavijesti o raspisivanju javnog natječaja u dnevnom tisku, odnosno objave teksta javnog natječaja na službenim internetskim stranicama Grada Kastva i na oglasnoj ploči gradske uprave Grada Kastva na adresi Zakona kastafskega 3, Kastav, odnosno zaključno s danom 30. siječnja 2024. godine.

Zakašnjele i nepotpune prijave neće se uzimati u obzir.

Pisana prijava mora sadržavati sljedeće:

1. osnovne podatke o ponuditelju - ime, prezime, adresa prebivališta i OIB (za
natjecatelja fizičku osobu), naziv i adresa obrta, ime, prezime i OIB vlasnika obrta, OIB, MB obrta (za natjecatelja fizičku osobu - obrtnika), tvrtka, adresa sjedišta, OIB, MBS pravne osobe te ime, prezime i OIB osobe ovlaštene za zastupanje (za natjecatelja pravnu osobu), naziv, adresu, OIB i registarski broj udruge, ime, prezime, OIB osobe ovlaštene za zastupanje udruge (za natjecatelja udrugu) te kontakte natjecatelja,
2. presliku osobne iskaznice ili drugog identifikacijskog dokumenta za fizičke osobe, presliku rješenja o upisu (ili izvadak) u sudski registar, obrtni registar, registar udruga ili drugi odgovarajući dokaz pravne osobnosti te presliku osobne iskaznice osobe ovlaštene za zastupanje,
3. ponuđeni iznos godišnje naknade za korištenje, koji ne može biti manji od početnog,
4. dokaz o uplati jamčevine,
5. naziv banke i broj računa na koji će se vratiti uplaćena jamčevina u slučaju da
ponuda natjecatelja ne bude prihvaćena,
6. vlastoručno potpisanu izjavu o prihvaćanju svih uvjeta natječaja.

Pravo sudjelovanja u ovom Javnom natječaju imaju fizičke i pravne osobe (u daljnjem tekstu: ponuditelj), koje prema pozitivnim propisima Republike Hrvatske mogu stjecati vlasništvo nekretnina u RH.

Osobni podaci dostupni iz prijavnice i tražene dokumentacije prikupljaju se i obrađuju isključivo za potrebe provedbe ovog Javnog natječaja.

Prijavom na Javni natječaj prijavitelji su izričito suglasni da Grad Kastav kao voditelj obrade može prikupljati, koristiti i obrađivati podatke u svrhu provođenja procedure Javnog natječaja, sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) SL EU L119 i Zakona o provedbi Opće uredbe o zaštiti podataka (Narodne novine 42/18).

Neće se razmatrati prijave natjecatelja koji po bilo kojoj osnovi na dan zaključenja natječaja imaju dospjelih, a nepodmirenih dugovanja prema Gradu Kastvu.

Korisnici ne mogu bez suglasnosti Grada promijeniti ugovorenu djelatnost. Na reklamnom panou ne smije se oglašavati neprimjereni sadržaj. Korisnici ne mogu davati reklamne panoe na (pod)korištenje trećim osobama.

Predmeti javnog daje se na korištenje u viđenom stanju te ih je korisnik dužan sam urediti i privesti namjeni o svom trošku, sukladno ugovorenoj djelatnosti. Korisnik je obvezan, nakon provedenog javnog natječaja, samostalno i o svom trošku pribaviti sve potrebne suglasnosti, odobrenja, dokumente i dozvole od nadležnih tijela, kao i predmet korištenja održavati u ispravnom stanju za vrijeme trajanja ugovora o korištenju.

Nakon prestanka ugovora o korištenju iz bilo kojeg razloga, dotadašnji korisnik je
dužan, bez odgode, a najkasnije u roku od osam dana od dana prestanka ugovora, o
svom trošku ukloniti postavljeni predmet (oglas, reklamni pano) te istu vratiti u prvobitno stanje, u protivnom će navedene radove izvršiti Grad na trošak dotadašnjeg korisnika.

1. **KRITERIJ ZA ODABIR NAJPOVOLJNIJE PONUDE**

Najpovoljnijom ponudom smatrat će se ona ponuda koja, uz ispunjavanje svih uvjeta
iz natječaja, sadrži najviši iznos ponuđene godišnje naknade za korištenje.

U slučaju da dva ili više ponuditelja, koji ispunjavaju uvjete iz natječaja, ponude jednaki
iznos godišnje naknade za korištenje, pravo prvenstva ima ponuditelj čija je ponuda ranije
zaprimljena u pisarnici Grada.

1. **VRIJEME I MJESTO OTVARANJA PONUDA**

Javno otvaranje ponuda održat će se **u ponedjeljak 5. siječnja 2024. godine u 10:00 h** u prostoru Gradske vijećnice, Zakona kastafskega 3, Kastav.

1. **OSTALE ODREDBE**

Natjecatelj, čija se ponuda utvrdi kao najpovoljnija, dužan je najkasnije u roku od 30 dana od dana donošenja odluke o odabiru najpovoljnijeg ponuditelja ili do roka kojeg odredi Gradonačelnik, sklopiti ugovor o korištenju i preuzeti predmet natječaja.

Ako najpovoljniji natjecatelj ne postupi na navedeni način bez opravdanog razloga, smatrat će se da je isti odustao od sklapanja ugovora te će se odluka o izboru najpovoljnijeg ponuditelja staviti izvan snage te odabrati sljedeći najpovoljniji natjecatelj.

U tom slučaju izabrani natjecatelj gubi pravo na povrat uplaćenog garantnog pologa.

Odluku o opravdanosti razloga zbog kojih natjecatelj, čija je ponuda utvrđena kao najpovoljnija, nije u određenom roku sklopio ugovor o korištenju i preuzeo predmet natječaja, donosi Gradonačelnik.

Ponuditelju čija ponuda nije prihvaćena, jamčevina se vraća u roku od 15 (petnaest)
dana od dana donošenja odluke o odabiru najpovoljnijeg korisnika.

Ponuditelju koji sklopi ugovor jamčevina se uračunava u naknadu za korištenje.

Naknada za korištenje se plaća godišnje prema izdanim računima od strane Grada Kastva.

Punomoćnik natjecatelja (fizičke ili pravne osobe) dužan je najkasnije do otvaranja pisanih ponuda Povjerenstvu dostaviti punomoć za zastupanje (ovjerenu kod javnog bilježnika), ako natjecatelj nije u mogućnosti osobno prisustvovati otvaranju pisanih ponuda.

Rok za davanje ponuda počinje teći od prvog sljedećeg dana od dana objave obavijesti u dnevnom tisku.

Izabrani natjecatelj dužan je snositi troškove objave natječaja.

Gradonačelnik zadržava pravo da po provedenom natječaju ne izabere najpovoljnijeg natjecatelja.

Obavijest o natječajnom postupku objavljuje se u dnevnom tisku, a cjeloviti tekst natječaja se objavljuje na oglasnoj ploči Grada i na Web stranicama.

 Gradonačelnik

Matej Mostarac

Lokacija predmeta Javnog natječaja

